Haymaking in Swaledale | Museum of Lakeland Life & Industry
Farmworkers making stacks of hay in Swaledale Deon Maas en sy vrou verhuis na Berlyn | Netwerk24
Deon Maas en sy vrou verhuis na Berlyn
Deur Simon Sonnekus 18 Januarie 2017 19:51
Veda en Deon Maas.Foto: Facebook
Die skrywer Deon Maas en sy vrou, Veda, verruil binnekort die Goudstad vir Berlyn.
Veda het ’n senior pos by die Europese aanlyn winkel Zalando aanvaar.
Deon is op die uitkyk vir ’n nuwe loopbaan.
“Dit voel asof ons albei ’n plafon bereik het hier in Suid-Afrika. Hierdie skuif sal vir ons albei nuwe deure oopmaak en dit is perfek, want as daar ooit ’n plek was waar ons weer sou wou vestig, is dit Berlyn,” sê hy.
Deon het al as ’n joernalis gewerk, by ’n platemaatskappy gewerk en sy eie mediamaatskappy besit.
Hy sê hy sal steeds in mediakringe beweeg.
“Daar is ooreenkomste tussen die Duitse en Suid-Afrikaanse regerings en ek sal kyk hoe ek my kennis in flieks, media en Afrika-popkultuur kan inspan om media te maak,” sê Deon.
Die egpaar is besig om hul huis in Johannesburg te verkoop en sal binne die volgende paar maande ’n nuwe huis in Berlyn soek.
Veda moet op 1 Maart by Zalando se kantoor in Berlyn aanmeld.
“Deon sal nog so ’n paar maande in Johannesburg bly om sake hier af te handel,” sê Veda.
“Die Europeërs weet dat Afrikane harde werkers is, want hulle het gewoonlik ’n plan C en D vir wanneer plan en A en B skeefloop. Ek wil vir hulle ’n ding of twee gaan wys.”
Deon sê dit is nou sý geleentheid om ’n Europese avontuur te beleef.
“Al my vriende het deur Europa getoer toe ek babadoeke omgeruil het. Niks hou my hier nie, my kinders is almal oud genoeg om in Berlyn te kom kuier,” sê hy.
Meer oor: Trek | Berlyn
Ontwikkel dié ‘Moslem-Afrikaans’
Jou artikel is dan in Afrikaans, Deon Maas!
Brand bring einde aan mite